Uno Jimbongo Jakukundwiza Mulimo Wenu Mweji Kujiwananga Kulihi?
Mulimo wetu wakwambulula veji kuukundwiza kuhichila mumawana veji kuhananga mukulisakila kuli Vinjiho jaYehova. Katweshi kufwetesa jimbongo hakukunguluka chetuko, chipwe kufweta vyuma vyakusokesa mulikumiko. (Mateu 10:7, 8) Oloze kuvihela vyakulemesela tweji kuhakangako vikasha, kaha nge mutu nasake kuhana mawana eji kuhaka muze muvikasha. Vaze veji kuhananga wana kaveshi kulweza vatu wana navahanako.
Tweji kuzachisanga jimbongo jetu kanawa, mwomwo katweshi kufweta vatwamina jetuko. Kaha nawa Vinjiho jaYehova kaveshi kuvafweta jimbongo omu veji kuyanga kuzuvo hizuvoko, vihela vyetu vyakulemesela nawa vyapwa vyaunyoji.
Mawana aze veji kutumanga kujiofesi jamitango jaVinjiho jaYehova veji kuwazachisanga kukukafwa vandumbwetu vaze vali muukalu wakulijila, nakukafwa vamishonali, natulama vakutambwojoka, nakutungisa jizuvo jakulemesela Kalunga, nakupulita jiMbimbiliya namikanda yeka yahanjika haMbimbiliya nakuyitwala kuvikungulwilo.
Mutu himutu eji kuhana wana mukulizangila numba upwa wakukafwa hachikungulwilo atwama chipwe kumulimo wamukaye kosena. Chikungulwilo hichikungulwilo cheji kuvilikanga mawana veji kupwanga nawo.
LINANGULE VIKWAVO
“Mulimo Unatoho”
Munahase kukundwiza mulimo kana.
cjk_Latn cjk_Latn cjk_Latn cjk_Latn cjk_Latn tso_Latn cjk_Latn cjk_Latn